Na temelju članka 26. Statuta Općine Kloštar Ivanić (»Glasnik Zagrebačke županije« broj 13/21), Općinsko vijeće Općine Kloštar Ivanić na 17. sjednici održanoj dana 08.12.2023. godine donijelo je

**ODLUKU**

**O USVAJANJU ANALIZE UPRAVLJANJA KOMUNALNOM**

**INFRASTRUKTUROM U VLASNIŠTVU OPĆINE KLOŠTAR IVANIĆ**

I.

Odluka o usvajanju Analize upravljanja komunalnom infrastrukturom u vlasništvu Općine Kloštar Ivanić donosi se u skladu s preporukama navedenim u Izvješću o obavljenoj reviziji učinkovitosti upravljanja komunalnom infrastrukturom u vlasništvu jedinica lokalne samouprave na području Zagrebačke županije.

II.

Predmet revizije je upravljanje komunalnom infrastrukturom u jedinicama lokalne samouprave na području Zagrebačke županije. Prema odredbama Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01 – vjerodostojno tumačenje, 129/05, 109/07, 125/08, 36/09, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), jedinice lokalne samouprave u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana i to osobito poslove koji se, između ostalog, odnose i na komunalno gospodarstvo.

III.

Općina Kloštar Ivanić u Analizi upravljanja komunalnom infrastrukturom u vlasništvu Općine utvrđuje ciljeve te kriterije kojima se pospješuje pronalaženje optimalnih rješenja kojima će dugoročno očuvatikomunalno gospodarstvo te analizirati i vrednovati učinke upravljanja i korištenja komunalne infrastrukture radi utvrđivanja učinkovitosti upravljanja.

IV.

Ova Odluka stupa na snagu danom objave u Glasniku Zagrebačke županije, a objavit će se na službenoj web stranici Općine i dostupna je javnosti u skladu s odredbama Zakona o pravu na pristup informacijama (»Narodne novine«, broj 25/13, 85/15 i 69/22).

KLASA: 041-01/20-01/02

URBROJ: 238-14-01-23-14

Kloštar Ivanić, 08.12.2023.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Miljenko Majdek