Na temelju članka 35. Zakona o lokalnoj i područnoj (regionalnoj) samoupravi (»Narodne novine« 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 11. Zakona o izmjenama i dopuni Zakona o lokalnim porezima (»Narodne novine« 114/23), te čl. 26. Statuta Općine Kloštar Ivanić (Glasnik Zagrebačke županije br. 13/21), Općinsko vijeće Općine Kloštar Ivanić na 17. sjednici održanoj dana 08.12.2023. godine donijelo je

ODLUKU O IZMJENAMA I DOPUNAMA

ODLUKE O OPĆINSKIM POREZIMA OPĆINE KLOŠTAR IVANIĆ

Članak 1.

U Odluci o općinskim porezima Općine Kloštar Ivanić (Glasnik Zagrebačke županije br. 51/22) u članku 2. stavak 1. točka 1. briše se.

Dosadašnje točke 2. i 3. postaju točke 1. i 2.

Članak 2.

Iznad članka 3. oznaka i naziv odjeljka 1. brišu se.

Članak 3. briše se.

Članak 3.

U članku 9. iza stavka 1. dodaje se stavak 2. koji glasi:

„Obveza plaćanja poreza na dohodak s osnove obavljanja djelatnosti iznajmljivanja stanova, soba i postelja putnicima i turistima te organiziranja kampova prema odredbama posebnog propisa o porezu na dohodak nema utjecaja na utvrđivanje statusa kuće za odmor.“

Članak 4.

Ova Odluka objavit će se u Glasniku Zagrebačke županije, a stupa na snagu 1. siječnja 2024. godine.

Klasa: 410-01/22-01/02

Urbroj: 238-14-01-23-04

Kloštar Ivanić, 08.12.2023.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Miljenko Majdek