Na temelju članka 31. stavak 2. i članka 31. a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), i članka 26., 34. i 40. Statuta Općine Kloštar Ivanić (Glasnik Zagrebačke županije br. 13/21) Općinsko vijeće Općine Kloštar Ivanić na 17. sjednici održanoj dana 08.12.2023. godine donijelo je

**O D L U K U**

**o naknadama za rad u Općinskom vijeću Općine Kloštar Ivanić**

**te njegovim radnim tijelima**

**Članak 1.**

Ovom Odlukom određuju su novčane naknade za predsjednika, potpredsjednike i druge članove Općinskog vijeća Općine Kloštar Ivanić (u daljnjem tekstu: općinsko vijeće) za rad na sjednicama Općinskog vijeća i sjednicama njegovih radnih tijela, sukladno odredbama Statuta Općine Kloštar Ivanić.

**Članak 2.**

Pravo na naknadu ostvaruje se u slijedećim neto iznosima:

|  |  |
| --- | --- |
| 1. Članovima Općinskog vijeća: | 80,00 EURA mjesečno |
| 1. Predsjedniku Općinskog vijeća: | 120,00 EURA mjesečno |
| 1. Potpredsjednicima Općinskog vijeća: | 104,00 EURA mjesečno |
| 1. Članovima radnih tijela: | 20,00 EURA po sastanku odnosno 40,00 EURA po izlasku na teren – utvrđeno na temelju evidencije o nazočnosti, zapisniku i sl. |

Naknada iz stavka 1. ovog članka isplaćuje se do 20. datuma u tekućem mjesecu za protekli mjesec.

Ukupna godišnja neto naknada koja pripada članovima Općinskog vijeća i članovima radnih tijela ne smije iznositi više od iznosa utvrđenih Zakonom o lokalnoj i područnoj (regionalnoj) samoupravi.

Sredstva za naknade utvrđene ovom Odlukom osiguravaju se u Proračunu Općine Kloštar Ivanić.

Na utvrđene neto iznose naknada koje se isplaćuju iz Proračuna Općine Kloštar Ivanić temeljem ove Odluke Općina je dužna obračunati i uplatiti zakonom propisane poreze i doprinose.

**Članak 3.**

Stupanjem na snagu ove Odluke prestaje važiti Odluka o naknadama za rad u Općinskom vijeću Općine Kloštar Ivanić te njegovim radnim tijelima (Glasnik Zagrebačke županije br. 32/21).

**Članak 4.**

Ova Odluka stupa na snagu osmi dan od dana objave u „Glasniku Zagrebačke županije“, a primjenjuje se od 01.01.2024. godine.

KLASA: 402-01/23-01/022

URBROJ: 238-14-01-23-2

Kloštar Ivanić, 08.12.2023.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Miljenko Majdek